****

**Informare asupra proiectului**

***Retehnologizarea sistemului centralizat de termoficare din Municipiul Timișoara în vederea conformării la normele de protecția mediului privind emisiile poluante în aer și pentru creșterea eficienței în alimentarea cu căldură urbană Etapa II***

 Martie 2023

Primăria Municipiului Timișoara implementează proiectul cu titlul „Retehnologizarea sistemului centralizat de termoficare din Municipiul Timișoara în vederea conformării la normele de protecția mediului privind emisiile poluante în aer și pentru creșterea eficienței în alimentarea cu căldură urbană Etapa II”, cod SMIS 127006.

Proiectul este cofinanțat din Fondul European de Dezvoltare Regională prin Programul Operațional Infrastructură Mare 2014-2020.

În cursul anului 2022 au continuat lucrările de înlocuire a conductelor vechi cu conducte noi în sistem preizolat, aferente proiectului “Retehnologizarea sistemului centralizat de termoficare din municipiul Timişoara în vederea conformării la normele de protecţia mediului privind emisiile poluante în aer şi pentru creşterea eficienţei în alimentarea cu căldură urbană Etapa II” la următoarele locații:

-Rețele termice primare: Obiectul 1 (str. Cercului, str. Miloia, str. Mureș, str. Traian Vuia), Obiectul 2 (str. Traian Vuia), Obiectul 3.2 (Zona Lugojului: str. Simion Bărnuțiu, str. Zoltan Kodaly, str. Lugojului, str. Telegrafului, str. Renașterii, str. Lorena), Obiectul 3.3 (în incinta Fac. de Mecanica, str. Traian Lalescu, str. V. Pârvan, str. Sf. Rozalia, str. Filaret Barbu), Obiectul 4.1 (zona Bucovina: de la PT45 la strada Bucovina, str. Bucovina, str. Liege, str. Dej), Obiectul 4.2 (str. Gheorghe Marinescu, str. I.L. Caragiale, incinta Transelectrica, str. Ștefancel Mare, Piața Aurel Vlaicu, str. Soarelui, str. Șt. O. Iosif, str. Școlii, str. Comănești), Obiectul 5 (Aleea F.C. Ripensia).

Din cei 9.067 m, de rețea primară supusă retehnologizării, s-au executat 7.587 m, reprezentând 83,67%. Restul va fi executat în cursul anului 2023, după încheierea sezonului de încălzire.

- Rețele termice secundare aferente punctelor termice: PT6, PT 7C, PT 10A, PT 10 B, PT 21, PT 22, PT 35, PT 36, PT 37, PT 40, PT 41, PT 45, PT 45A, PT 52, PT 63, PT 69, PT 72, PT 75, PT 82, PT 84, PT 86, PT 88, PT 89, PT 98 și PT Păltiniș.

Toată lungimea de 20.095 m, de rețea secundară supusă retehnologizării a fost realizată pană la 28.02.2023.

La ora actuală, pe Lotul 2 – Rețele termice secundare mai sunt de executat: cuplarea ultimului tronson de rețea nou executată la rețeaua existentă, aferentă punctului termic PT 72 – strada Lugojului și refacerea zonelor afectate de lucrări la un număr de 11 puncte termice.

 La un număr de 14 puncte termice sunt finalizate toate lucrările și au fost demarate procedurile în vederea organizării recepției la terminarea lucrărilor.

 **În total, au fost reabilitați, la nivelul proiectului, 27.682 m rețea termică primară și secundară din 29.162 m, reprezentând 94,92%.**

Proiectul reprezintă o etapă a unui proiect de ansamblu, conform Strategiei privindAlimentarecu Energie Termică a Municipiului Timișoara, elaborată în 2009 și revizuităîn 2016; o primă etapă fiind finanțată prin POS Mediu 2007-2013 – Axa Prioritară 3, care a vizat reabilitarea infrastructurii de producere a energiei termice.

Etapa a II-a a proiectului de retehnologizare a sistemului centralizat de termoficare vizează reabilitarea a 9.067 m rețele termice primare și a 20.095 m rețele termice secundare. Obiectivul specific al proiectului constă în reabilitarea unor tronsoane de reţea primară şi, parţial, a reţelelor secundare de distribuţie a energiei termice pentru încălzire şi apă caldă de consum, aferente unui număr de 25 puncte termice, în vederea creşterii eficienţei energetice a sistemului, reducerii emisiilor de poluanţi şi îmbunătăţirii sănătăţii populaţiei.

Pentru sistemul de transport al cădurii, lucrările de retehnologizare constau în:

-lucrări termomecanice de înlocuire a conductelor (tur-retur) amplasate subteran în canale termice cu conducte în sistem legat preizolat;

-înlocuirea vanelor de secționare și de racord de pe traseul magistralelor de termoficare;

- realizarea unui sistem de monitorizare a stării izolației conductelor;

-lucrări de construcții (cămine, puncte fixe etc.);

- refacere a zonelor afectate de lucrări.

Pentru sistemul de distribuire al cădurii, lucrările de retehnologizare constau în:

* lucrări termomecanice de înlocuire a conductelor (tur-retur) amplasate subteran în canale

termice cu conducte în sistem legat preizolat;

- lucrări de construcții;

- realizarea unui sistem de monitorizare a stării izolației conductelor;

- echilibrarea rețelelor termice de încălzire;

- montarea de cămine de secționare pe rețele secundare, astfel încât în caz de avarii să nu fie afectate toate blocurile alimentate pe aceeași ramură ce pleacă din punctul termic,

- înlocuirea armăturilor de secționare, racorduri, montare goliri și racordare radier cămine de vane existente sau nou construite la canalizarea orașului.

- refacere a zonelor afectate de lucrări.

Valoarea totală a proiectului este de 160.280.811,28 lei, inclusiv TVA, termenul limită de finalizare fiind 31.12.2023.

**Proiect cofinanțat din Fondul European de Dezvoltare Regionalăprin Programul Operațional Infrastructură Mare 2014-2020**

*Date de contact:website:* [*www.primariatm.ro*](http://www.primariatm.ro)*, e-mail:* *primariatm@primariatm.ro**, tel: 0256-408300, fax: 0256-490635, adresa:Bd. C.D. Loga, nr. 1, cod poștal 300030*